|  |  |  |
| --- | --- | --- |
| Prvi.jpg | | 23. XI 2021. Број **369/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **новембар 2021.** |

**Рекордна просјечна плата након опорезивања у октобру - 1 027 КМ**

**Сва подручја (X 2021/X 2020) остварила номинални раст плате након опорезивања**

Просјечна мјесечна плата након опорезивања у Републици Српскојисплаћена у октобру 2021. године износила је1 027 КМ, и поново је највиша до сада када се посматра просјечна плата након опорезивања по мјесецима.

Просјечна плата након опорезивања исплаћена у октобру 2021. у односу на исти мјесец претходне године номинално је већа за 6,5%, а реално за 2,4%, док је у односу на септембар 2021. номинално остала на истом нивоу, а реално је мања за 2,2%. Просјечна мјесечна бруто плата износила је 1 568 КМ.

Посматрано по подручјима, у октобру 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 562 КМ, а најнижа просјечна плата након опорезивања у октобру 2021. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство*,739 КМ.

У октобру 2021. године, у односу на октобар 2020, сва подручја остварила су номинални раст плате након опорезивања, а највећи раст забиљежен је у подручјима *Административне и помоћне услужне дјелатности* 28,6%, *Грађевинарство* 13,0% и *Умјетност, забава и рекреација* 10,7%.

KM



Графикон 1. Просјечнe платe након опорезивања по мјесецима

**Мјесечна инфлација у октобру 2021. године 2,3%**

**Годишња инфлација (X 2021/X 2020) 4,0%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у октобру 2021. године у односу на претходни мјесец у просјеку су више за 2,3%, док су у односу на исти мјесец претходне године у просјеку више за 4,0%.

Од 12 главних одјељака производа и услуга, више цијене на годишњем нивоу забиљежене су у девет, док су у три одјељка забиљежене ниже цијене.

Највећи годишњи раст цијена у октобру 2021. године, забиљежен је у одјељку Превоз 14,3% због виших цијена у групи Горива и мазива за лична возила од 26,1%, затим у одјељку Храна и безалкохолна пића 6,2%, усљед поскупљења у групама Уља и масноће од 28,2% и Поврће од 13,5%, потом у одјељку Намјештај и покућство 2,9%, због виших цијена у групи Намјештај и комади намјештаја од 7,3%. Слиједи одјељак Алкохолна пића и дуван са повећањем од 1,5%, усљед виших цијена у групи Дуван од 2,1%, потом одјељак Рекреација и култура са вишим цијенама од 1,5%, усљед повећања у групи Услуге рекреације и спорта од 9,1%, затим одјељак Остали производи и услуге са повећањем од 1,3%, због виших цијена у групи Производи за личну његу од 2,5%. Раст од 1,1% забиљежен је у одјељку Становање, због виших цијена у групама Течна горива од 36,5% и Плин од 30,2%, слиједи одјељак Здравство са повећањем од 0,9%, због виших цијена у групи Ванболничке услуге од 3,6%, док је повећање од 0,5% забиљежено у одјељку Ресторани и хотели, усљед виших цијена у групи Услуге у ресторанима и кафићима од 0,6%.

Највећи пад цијена на годишњем нивоу, у октобру 2021. године, забиљежен је у одјељку Одјећа и обућа 8,7% усљед сезонских снижења конфекције и обуће током године, док је смањење од по 0,2% забиљежено у одјељцима Комуникације, усљед нижих цијена у групи Телефонска и телефакс опрема од 3,9% и у одјељку Образовање, због нижих цијена у групи Предшколско образовање од 1,6%.

Графикон 2. Мјесечна и годишња инфлација

**Индустријска производња (I-X 2021/I-X 2020) већа 12,9%**

**Број запослених у индустрији (X 2021/X 2020) већи за 0,2%**

Индустријска производња у Републици Српској у периоду јануар – октобар 2021. године у односу на исти период 2020. године биљежи раст од 12,9%. У истом периоду у подручју *Производњa и снабдијевањe електричном енергијом, гасом, паром и климатизацијa* оставрен је раст од 17,8%, у подручју *Прерађивачкa индустрија* раст од 12,8%, те у подручју *Вађење руда и камена* раст од 2,6%.

Када је ријеч о подручју *Прерађивачке индустрије*, на њен раст највише су утицале области: *Производња готових металних производа, осим машина и опреме* са растом од 32,5%, *Производња намјештаја* са растом 14,6%, *Производња коже и производа од коже* 12,2%, *Прерада дрвета и производа од дрвета и плуте, осим намјештаја; производња предмета од сламе и плетарских материјала* 2,9%, *Производња прехрамбених производа* од 1,7%*. У* подручју *Вађењe руда и камена* на раст је највише утицала област *Вађење руда метала* са растом од 13,0%.

**Календарски прилагођена** индустријска производња у Републици Српској у октобру 2021. године у поређењу са октобром 2020. године већа је за 4,7% док је **десезонирана индустријска производња** у октобру 2021. године у поређењу са септембром 2021. године мања је за 0,1%.

Графикон 3. Индекси индустријске производње, октобар 2017 – октобар 2021. (∅2015=100)

**Број запослених у индустрији** у октобру 2021. године у односу на исти мјесец прошле године већи је за 0,2%, док је у односу на септембар 2021. године већи је за 0,1%.

Број запослених у индустрији у периоду јануар – октобар 2021. године, у односу на исти период прошле године мањи је за 1,3%.

**Извоз (I-X 2021/I-X 2020) порастао за 28,9%, а увоз за 22,8%**

У периоду јануар - октобар 2021. године остварен је извоз у вриједности од три милијарде и 577 милиона КМ, што је за 28,9% више него у периоду јануар - октобар 2020. године, те увоз у вриједности од четири милијарде и 513 милиона КМ, што је за 22,8% више него у периоду јануар - октобар 2020, док је проценат покривености увоза извозом износио 79,3%.

У октобру 2021. године остварен је извоз у вриједности од 401 милиона КМ што је 21,1% више него у истом мјесецу 2020, те увоз у вриједности од 528 милиона КМ, што је за 28,1% више него у октобру 2020.

У погледу географске дистрибуције робне размјене Републикe Српскe са иностранством, у периоду јануар - октобар 2021. године, највише се извозило у Србију и то у вриједности од 523 милиона КМ, односно 14,6% и у Хрватску 519 милиона КМ, односно 14,5% од укупно оствареног извоза. У истом периоду, највише се увозило из Србије и то у вриједности од 853 милионa КМ, односно 18,9% и из Италије, у вриједности од 670 милиона КМ, односно 14,8% од укупно оствареног увоза.

Посматрано по групама производа, у периоду јануар - октобар 2021. године, највеће учешће у извозу остварује електрична енергија са 287 милиона КМ, што износи 8,0% од укупног извоза, док највеће учешће у увозу остварују нафтна уља са укупном вриједношћу од 227 милиона КМ, што износи 5,0% од укупног увоза.

хиљ. КМ

2020

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
|  |
| Дарко Милуновић, в.д. директора Завода, главни уредник  Саопштење припремило Одјељење за публикације, односе са јавношћу и повјерљивост статистичких података  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |